NaiveNeuron/SloPal huggingface dataset:
P. Hrušovský, predseda NR SR: (2003-12-04):
Pristúpime teraz k odpovediam členov vlády. Prvú otázku položil pán poslanec Čaplovič pánovi ministrovi školstva, ktorý sa vás pýta: „Vážený pán minister, terajší Študentský pôžičkový fond je neštátny a pôsobí efektívne a transparentne. Prečo v návrhu novely zákona č. 131/2002 Z. z. o vysokých školách navrhujete ho začleniť pod MŠ SR ako právnickú osobu?“ Nech sa páči, pán minister školstva.
Gabániová, Darina, poslankyňa NR SR (2011-09-14):
... a výhodná geografická poloha Slovenska. (Prerušenie vystúpenia predsedajúcim.)
Figeľ, Ján, podpredseda NR SR (2014-11-10):
S ďalšou faktickou Ľuboš Blaha.
Záhumenský, Marian, poslanec NR SR (2014-05-16):
Pán predseda, dajte, prosím, hlasovať o návrhu zákona ako celku s odporúčaním gestorského výboru schváliť.
Hrnčiar, Andrej, podpredseda NR SR (2017-02-08):
Reakcia na faktické poznámky, pán poslanec Klus.
Blanár, Juraj, podpredseda NR SR (2021-07-02):
Prezentujte sa a hlasujte o návrhu zákona ako o celku v treťom čítaní. (Hlasovanie.) Prítomných 90 poslancov, za hlasovalo 76, proti nebol žiaden poslanec, zdržali sa 2, nehlasovali 12. Konštatujem, že sme schválili návrh novely zákona č. 350/1996 Z. z. o rokovacom poriadku. Pán spravodajca, nech sa páči, ešte máme niečo?
Danko, Andrej, predseda NR SR (2016-09-06):
Ďakujem. Do rozpravy je prihlásený pán poslanec Jozef Mihál. Poprosím, pán poslanec.
Bublavý, Dušan, poslanec NR SR (2016-12-06):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre verejnú správu a regionálny rozvoj. Odporúčam, aby výbory predmetný návrh zákona prerokovali do 27. januára 2017 a v gestorskom výbore do 30. januára 2017.
Plaváková, Lucia, poslankyňa NR SR (2024-05-02):
Ďakujem veľmi pekne za slovo. Ja som už veľa hovorila o tom, ako tento návrh zákona ubližuje transrodovým ľuďom. Ale možno treba povedať niečo viac aj o tej biológii, pretože ani tá nie je úplne taká čierno-biela. Z vyjadrenia Slovenskej spoločnosti lekárskej genetiky k tomuto návrhu zákona: Zložitosť problematiky a nezmyselnosť, nezmyselnosť zákona môžeme uviesť aspoň na jednom príklade. Jedná sa osoby s takzvanou testikulárnou feminizáciou, nazývanou aj Morrisov syndróm. Ide o dedičné genetické ochorenie, takzvanú receptorovú poruchu, charakterizovanú výlučne ženským fenotypom. Príčinou je necitlivosť či úplné chýbanie receptorov pre mužské hormóny androgény. V dôsledku tejto necitlivosti tkanív sa mužský pohlavný hormón, sa plod, hoci geneticky mužského pohlavia, vyvíja ako plod ženský so vznikom ženských vonkajších pohlavných orgánov a neskôr aj sekundárnych pohlavných znakov. Takýto jedinec sa aj psychicky identifikuje ako žena. Podľa navrhovaného zákona by takíto jedinci boli klasifikovaní jednoznačne ako muži, pretože majú geneticky mužské pohlavie. Čiže ani biologicky vám to nevychádza.
A. Belousovová, podpredsedníčka NR SR: (2008-01-31):
(Technická prestávka.) (Po prestávke.)
Hrušovský, Pavol, podpredseda NR SR (2010-09-09):
Pán poslanec, prvé hlasovanie musí byť o návrhu so súhlasom prerokovať zákon v druhom čítaní a po tomto hlasovaní bude nasledovať to hlasovanie, ktoré...
Blanár, Juraj, podpredseda NR SR (2022-04-28):
Pani poslankyňa Kozelová!
Brocka, Július, poslanec NR SR (2012-10-29):
Som si to skoro rozmyslel, ale predsa len jednu vetu poviem, že mne sa podarilo túto tému spolitizovať, pani poslankyňa, keď som povedal, že pomáhate strane SMER odpútať pozornosť od vecí, na ktorých sme sa minulý týždeň alebo v predminulých týždňoch zhodli, keď sme hovorili spoločne o tom, ako neúmerne idú zvyšovať dane, odvody, ako kazia podmienky na vytváranie pracovných miest cez Zákonník práce, no vám sa to dokonale podarilo týmto návrhom alebo tým, ktorý príde po tomto bode. A preto som sa tak zamyslel, že v podstate pomáhate strane SMER.
Zvolenská, Zuzana, ministerka zdravotníctva SR (2013-03-13):
Ďakujem pekne, pani predsedajúca. Vážené panie poslankyne, páni poslanci, cieľom predloženého vládneho návrhu zákona, ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov a o zmene a doplnení zákona č. 128/2002 Z. z. o štátnej kontrole vnútorného trhu vo veciach ochrany spotrebiteľov a o zmene a doplnení niektorých zákonov v znení neskorších predpisov, je zlepšiť ochranu zdravia ľudí pred škodlivými účinkami fajčenia. Novelou zákona o ochrane nefajčiarov predovšetkým vytvárame nové dostatočné podmienky na ochranu nefajčiarov pred účinkami pasívneho fajčenia, ktorému sú nefajčiari vystavovaní na viacerých miestach. Jasne sa definujú miesta, kde je fajčenie zakázané alebo obmedzené. Zavádzajú sa aj nové sankcie. Obsahom novely zákona je transpozícia smernice Európskeho parlamentu a Rady týkajúcej sa výroby, prezentácie a predaja tabakových výrobkov. V smernici je uvedený aj nový zoznam dodatočných zdravotných výstrah. Navrhuje sa zákaz fajčenia v obchodných domoch, pričom sa umožňuje zriadenie fajčiarní. Upresňuje sa formulácia zákazu fajčenia v zariadeniach spoločného stravovania. Za zariadenia spoločného stravovania sa budú považovať aj také zariadenia, v ktorých sa pokrmy nevyrábajú a nepripravujú, iba sa v nich podávajú. Zvyšuje sa pokuta ukladaná fyzickej osobe podnikateľovi alebo právnickej osobe za nezabezpečenie dodržiavania zákazu fajčenia. Orgány verejného zdravotníctva budú môcť uložiť pokutu minimálne vo výške 500 eur namiesto pôvodných 331 eur a v maximálnej výške 15-tisíc eur namiesto pôvodných 3 319 eur. Navrhuje sa, aby Slovenská obchodná inšpekcia mohla vykonať kontrolu dodržiavania zákazu predaja tabakových výrobkov a výrobkov, ktoré sú určené na fajčenie a neobsahujú tabak, osobám mladším ako 18 rokov za prítomnosti maloletej osoby. Návrh zákona transponuje takisto smernicu Komisie 2012/9/EÚ zo 7. marca 2012, ktorou sa mení a dopĺňa príloha 1 k smernici Európskeho parlamentu a Rady 2001/37/ES o aproximácii zákonov a iných právnych predpisov a správnych opatrení členských štátov týkajúcich sa výroby, prezentácie a predaja tabakových výrobkov. Upravuje nové znenie dodatočných zdravotných varovaní. Vážená pani predsedajúca, vážené panie poslankyne, vážení páni poslanci, dovoľte mi požiadať vás o podporu predloženého návrhu zákona. Ďakujem pekne.
Podmanický, Ján, poslanec NR SR (2019-09-18):
No, pán podpredseda, ja som sa len chcel spýtať, či pán predseda Ústavného súdu ide so svojou požiadavkou aj do prezidentského paláca. Len toľko som sa ho chcel spýtať. (Potlesk.)
Hrušovský, Pavol, podpredseda NR SR (2010-12-08):
Hlasujeme o návrhu prerokovať zákon v treťom čítaní . (Hlasovanie.) 138 prítomných, 76 za návrh, 6 proti, 56 sa zdržalo. Návrh sme schválili. Pýtam sa, či sa chce niekto z prítomných poslancov do rozpravy prihlásiť. Konštatujem, že nie. Vyhlasujem rozpravu za skončenú. Pristúpime k hlasovaniu o vládnom návrhu zákona ako celku s odporúčaním gestorského výboru, pán poslanec...
P. Hrušovský, predseda NR SR: (2004-03-11):
Otváram rozpravu o tomto bode programu. Pýtam sa pánov poslancov, či sa chcú prihlásiť do rozpravy. Nie. Vyhlasujem rozpravu za skončenú. Prerušujem rokovanie o tomto bode programu. Prosím členov poslaneckého grémia, aby sa dostavili do rokovacej miestnosti poslaneckého grémia. Prerušujem rokovanie. Poslanecké grémium je, pán poslanec. Všetci predsedovia poslaneckých klubov požiadali o zvolanie poslaneckého grémia, takže... (Hlasy z pléna.) Páni poslanci, tak ja odporúčam, ak bude všeobecná dohoda, pán minister obrany má 3 návrhy, keby sme tie prerokovali, ktoré nie sú konfliktné. A potom prerušíme rokovanie na rokovanie poslaneckého grémia do 11.00 hodiny a budeme pokračovať o 11.00 hodine hlasovaním. Je takáto dohoda možná? Ďakujem pekne. Nech sa páči, pán minister, uveďte prvý návrh, ktorým je návrh na rozšírenie priestoru pôsobenia jednotky ozbrojených síl Slovenskej republiky v operácii KFOR na spoločný priestor na Západnom Balkáne . Máte slovo, pán minister.
V. Palko, poslanec: (2002-08-19):
J. Migaš, predseda NR SR: Prezentujme sa a hlasujme o pozmeňujúcom návrhu, ktorý predniesol v rozprave pán poslanec Langoš, aby bola zmenená účinnosť tohto zákona. Schválili sme najprv námietku a teraz vecná stránka jeho návrhu, ktorý predniesol v rozprave. Nech sa páči. (Hlasovanie.) Prítomných je 110 poslancov, za 71, proti 13, zdržalo sa 21, nehlasovali 5. Konštatujem, že tento návrh sme schválili. Nech sa páči ďalej.
Vetrák, Milan, poslanec NR SR (2023-02-09):
Tak, vážené pani poslankyne, vážení páni poslanci, ako jeden z mnohých predkladateľov tohto návrhu zákona v úvode poviem len toľko, že tento návrh zákona zohľadňuje programové vyhlásenie vlády, ktoré sme schválili na toto volebné obdobie. Takisto je aj v súlade s volebným programom OĽANO, a preto ho predkladá náš poslanecký klub alebo naši poslanci, a riešia sa v ňom tri také základné okruhy, ktorým by som sa venoval potom, keď sa ako prvý, aj sa chcem ako prvý prihlásiť do diskusie, by som sa venoval vo svojom riadnom príspevku, aby ste na to mohli reagovať. Tie tri základné okruhy sú nasledovné: prvým je okrem paušálnej odmeny, ktorú už zákon pozná aj v súčasnosti pre oznamovateľov korupcie, aj priznanie podielovej odmeny z navráteného, alebo z majetku, ktorý sa navráti štátu na základe takého oznámenia. Druhý okruh sa týka riešenia otázky v prípade, že je oznamovateľ korupcie vo svojom zamestnaní viktimizovaný, teda šikanovaný alebo postihovaný. A ako sme mali aj tento rok možnosť v správe o výročnej správe úradu na ochranu oznamovateľov korupcie možnosť čítať v tej správe, tak bolo uvedené, že toto je jeden zo základných problémov, ktoré spôsobujú, že ten systém dobre nefunguje. A tretí okruh ktorý sa, ktorého sa návrh zákona týka, je rozšírenie okruhu osôb, ktoré potenciálne, alebo môžu byť potenciálnymi oznamovateľmi v zmysle tohto zákona, a teda nejak, nejaké vylepšenia, ktoré sa z praxe pri uplatňovaní tohto zákona ukázali ako potrebné. Toľko v úvodnom slove a potom sa v riadnom príspevku tomu budem venovať podrobnejšie. Ďakujem pekne.
Richter, Ján, minister práce, sociálnych vecí a rodiny SR (2015-05-12):
Ďakujem pekne za slovo. Pani poslankyne, páni poslanci, vládny návrh zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov, predkladáme na základe plánu Legislatívnych úloh vlády Slovenskej republiky na rok 2015. Návrhom zákona sa reaguje na pripomienku Európskej komisie k transpozícii smernice o službách na vnútornom trhu. Európska komisia namietla, že ustanovenie zákona o bezpečnosti a ochrane zdravia pri práci, podľa ktorého oprávnenie na výchovu a vzdelávanie bezpečnostných technikov môže získať iba právnická osoba, teda nie fyzická osoba, nie je v súlade s požiadavkou nediskriminácie uvedenej v čl. 15 ods. 3 tejto smernice. V nadväznosti na pripomienku Európskej komisie sa návrhom zákona podmienky na získanie oprávnenia na výchovu a vzdelávanie bezpečnostných technikov upravujú tak, aby toto oprávnenie mohla získať aj fyzická osoba. Predmetom návrhu zákona je tiež úprava ustanovení týkajúcich sa výchovy a vzdelávania v oblasti ochrany práce s ohľadom na poznatky z aplikačnej praxe. Predovšetkým sa navrhuje rozšíriť okruh fyzických osôb odborne spôsobilých zabezpečiť výchovu a vzdelávanie v príslušných vzdelávacích činnostiach. Pozmeňujúce a doplňujúce návrhy uvedené v spoločnej správe akceptujem a odporúčam ich schváliť. Ďakujem. Skončil som.
Laššáková, Jana, podpredsedníčka NR SR (2012-05-10):
Ďalej pán poslanec Novotný, nech sa páči.
Viskupič, Jozef, poslanec NR SR (2012-07-03):
Ďakujem. V rozprave vystúpili dvaja páni poslanci, nepadol žiaden procedurálny ani pozmeňujúci návrh. Poprosím vás, pán predseda, dajte hlasovať o postúpení návrhu do druhého čítania.
Zmajkovičová, Renáta, podpredsedníčka NR SR (2013-03-21):
Pán poslanec Kaník.
Bagačka, Michal, poslanec NR SR (2018-12-06):
Ďakujem za slovo. Vážený pán predsedajúci, pani poslankyne, páni poslanci, pán minister, podávam spoločnú správu výborov Národnej rady Slovenskej republiky k prerokovaniu predmetného vládneho návrhu zákona (tlač 1137) v druhom čítaní. Národná rada uznesením č. 1400 zo 16. októbra 2018 pridelila návrh zákona na prerokovanie týmto výborom: ústavnoprávnemu výboru, výboru pre financie a rozpočet, výboru pre hospodárske záležitosti a výboru pre verejnú správu a regionálny rozvoj. Výbory prerokovali návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili gestorskému výboru v určenej lehote žiadne stanovisko k návrhu zákona. Návrh zákona odporučili Národnej rade schváliť: ústavnoprávny výbor uznesením č. 472 z 20. novembra 2018, výbor pre financie a rozpočet uznesením č. 335 z 20. novembra 2018, výbor pre hospodárske záležitosti uznesením č. 295 z 22. novembra 2018 a výbor pre verejnú správu a regionálny rozvoj uznesením č. 180 z 22. novembra 2018. Z uznesení výborov Národnej rady uvedených pod bodom III tejto správy vyplývajú pozmeňujúce a doplňujúce návrhy. Gestorský výbor odporúča hlasovať o bodoch 1 až 9 a 11 až 21 spoločne s odporúčaním schváliť. O bodoch 10 a 22 spoločne s odporúčaním neschváliť. Gestorský výbor na základe stanovísk výborov k predmetnému návrhu zákona, vyjadrených v ich uzneseniach uvedených pod bodom III tejto správy, a v stanoviskách poslancov gestorského výboru, vyjadrených v rozprave k tomuto návrhu zákona, odporúča Národnej rade vládny návrh zákona, ktorým sa mení a dopĺňa zákon č. 56/2012 o cestnej doprave v znení neskorších predpisov a ktorým sa menia a dopĺňajú niektoré zákony (tlač 1137), schváliť v znení pozmeňujúcich a doplňujúcich návrhov uvedených v tejto spoločnej správe, ktoré gestorský výbor odporúča schváliť. Spoločná správa výborov o výsledku prerokovania návrhu zákona v druhom čítaní bola schválená uznesením výboru pre hospodárske záležitosti č. 316 27. novembra 2018. Týmto uznesením ma poveril výbor predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Skončil som, pán predsedajúci, prosím, otvorte rozpravu.
Číž, Miroslav, podpredseda NR SR (2015-09-17):
Ďakujem pekne. Pani spravodajkyňa, chcete zaujať stanovisko? (Reakcia spravodajkyne.) Nie. Ďakujem. Kolegyne, kolegovia, prerušujem rokovanie o tomto bode programu. Zároveň berieme na vedomie všetci, že je 19.00 hodín, to je čas, keď prerušujeme naše rokovanie. Takže, kolegyne, kolegovia, končím dnešné rokovanie a stretneme sa opäť v tejto sále zajtra o 8.30 hodine. Pekný večer prajem všetkým. (Prerušenie rokovania o 19.01 hodine.)
B. Bugár, podpredseda NR SR: (2005-05-18):
Otváram rozpravu a pýtam sa, či sa hlási niekto do všeobecnej rozpravy k tomuto bodu programu. Konštatujem, že nie je to tak. Vyhlasujem rozpravu za skončenú. Prerušujem rokovanie o tomto bode programu a zároveň prerušujem dnešný rokovací deň. Zajtra budeme pokračovať o 9.00 hodine, tak ako sme to odsúhlasili v programe, to znamená správy Slovenskej informačnej služby. (Prerušenie rokovania o 18.58 hodine.)
Abrhan, Pavol, poslanec NR SR (2015-05-13):
Ako predseda výboru na kontrolu SIS chcem pripomenúť členom výboru na kontrolu SIS, že o 12.15 hodine sa uskutoční zasadnutie nášho výboru v obvyklých priestoroch. Ďakujem pekne.
A. Belousovová, podpredsedníčka NR SR: (2009-11-04):
Pán poslanec Mikloško, máte slovo.
Pellegrini, Peter, predseda NR SR (2015-04-23):
Prezentujme sa a hlasujme o návrhu uznesenia pána poslanca Kollára. (Hlasovanie.) Prítomných 122 poslancov, za bolo 34 poslancov, proti 3, zdržalo sa 84, nehlasoval 1. Návrh sme neschválili.
Sulík, Richard, predseda NR SR (2011-02-02):
Ďakujem. Otváram všeobecnú rozpravu. Nedostal som žiadnu písomnú prihlášku. Pýtam sa, či sa niekto chce prihlásiť ústne. Nechce. Vyhlasujem všeobecnú rozpravu za skončenú. Chce zaujať stanovisko navrhovateľ? (Reakcia navrhovateľa.) Spravodajca? (Reakcia spravodajcu.) Nie. Prerušujem rokovanie o tomto bode programu. Nasleduje druhé čítanie o vládnom návrhu zákona o položkách s dvojakým použitím . Vládny návrh zákona je uverejnený ako tlač 141 a spoločnú správu výborov nájdete pod tlačou 141a. Prosím ministra hospodárstva, aby tento návrh zákona uviedol.
Fronc, Martin, poslanec NR SR (2015-06-17):
Áno. Ďakujem pekne za poznámky. Prepáčte, kolega pán Blanár, ja nebudem osobný, ja nebudem reagovať. K tým dvom. Kolega Petrák. No áno, len posledné slovo. Tam je vždy teraz otázka, kto má posledné, či to je to zastupiteľstvo alebo či je to rada školy. A ja som za to, aby to bola tá rada školy, a som ochotný, ako som povedal, ústretovo hľadať istý kompromis. V tom sa asi nezhodneme. To je všetko. Pán kolega Fitz, ja som povedal, ak som to zle vyslovil, čo sa týka toho „vlastníka“. Ide o to, vy sa pýtate a chcete, aby to bolo rovnoprávne. Teda rovnoprávne. Aby to bolo rovnakým spôsobom, lebo rovnoprávne, to neviem, či je, pre cirkevné, súkromné, a teda ja im hovorím štátne, lebo je to prenesený výkon štátnej správy, školy. No práve tu som poukazoval na to, že istým spôsobom je iný „vlastnícky vzťah“, či už súkromnej, alebo cirkevnej školy a školy štátnej. Čiže to nie je vcelku to isté a ja som neodmietol tú debatu. Ja som povedal, že tú debatu treba viesť, ale v tejto chvíli si myslím, že to nebolo ani meritum toho problému, a tá debata, viete, nie je taká, aby sme ju šili horúcou ihlou, ale treba to, si myslím, trošku aj premyslieť aj mne, aj vám a som pripravený aj o tejto veci viesť diskusiu.
V. Palko, poslanec: (2010-02-11):
Zdôrazňujem, vzhľadom na to, že financovanie tejto myšlienky je založené na znížení odvodov do II. piliera na 6 %, tak platí to, že tento návrh by znamenal zvýšenie dôchodkov pre úplne všetkých občanov Slovenskej republiky a pre občanov, ktorí majú deti, by to bolo veľmi výrazné zvýšenie. O detailoch som ochotný komunikovať aj osobne. Prosím ešte raz o podporu zákona do druhého čítania. Ďakujem za pozornosť.
Hrušovský, Pavol, podpredseda NR SR (2010-09-09):
Skončili ste, pán minister?
Kaník, Ľudovít, poslanec NR SR (2015-11-27):
Písomné, výborne, ale aj faktickou poznámkou, je veľmi dobré, že taký návrh zákona tu je, to som povedal, aj keď bol prvýkrát, hovorím to znova teraz. Máme obrovský dlh voči minulosti. Mňa mrzí, že ako minister som nestihol takéto niečo pripraviť, aj keď sme o tom hovorili a bola vôľa, môj mandát vypršal kratšie, za kratšiu dobu, ako som si myslel, a jednoducho toto sa už nestihlo, hej, keď sa stihlo mnoho ďalších vecí, a určite bola vtedy vôľa na to, aby sa tak stalo. Potom nasledovali roky, kedy tá vôľa nebola a, žiaľbohu, ani dnes nie je. A je to veľká chyba a veľká škoda, každý čestný poctivý človek v tejto krajine a poslanec zvlášť by mal tento návrh zákona podporiť, pretože hlasovanie proti tomuto návrhu zákona alebo zdržanie sa pri podpore tohto návrhu zákona je podpisovanie sa pod tie krivdy, ktoré tu boli napáchané, je krytie tých eštebákov, ktorí tých ľudí tyranizovali, je vlastne prihlásenie sa k minulému režimu a odmietanie súčasného režimu, ktorý je v ostrom protiklade svojimi duchovnými hodnotami voči komunizmu, a so všetkým potláčaním práv, slobôd, väznením nevinných ľudí, ktoré tu bolo. To si treba jasne uvedomiť. Každý, kto tento návrh zákon nepodporí, vlastne drží stranu eštebákom. Tým, ktorí väznili, mučili, zabíjali, ktorí tyranizovali ľudí. Taká je pravda.
Blanár, Juraj, podpredseda NR SR (2023-06-23):
Pán poslanec, bol som k vám zhovievavý. Bohato ste si vyčerpali ten nadčas, ktorý vám bol zobraný. Chcem byť korektný a videl som, že máte záujem ešte, ale buďme korektní voči sebe. Nerád by som odoberal a vypínal mikrofóny. Takže štyri faktické poznámky na vaše vystúpenie. Pani poslankyňa Kavecká, ako prvá nech sa páči.
Grendel, Gábor, podpredseda NR SR (2021-03-16):
Áno, dávam slovo teraz spoločnej spravodajkyni z výboru pre zdravotníctvo, predsedníčke tohto výboru poslankyni Jane Bittó Cigánikovej, aby informovala Národnú radu o výsledku rokovania výborov a aby odôvodnila návrh a stanovisko gestorského výboru.
Laššáková, Jana, podpredsedníčka NR SR (2015-09-29):
Ďakujem pekne, pán podpredseda vlády. Zaujmite miesto určené pre navrhovateľov. Spoločným spravodajcom je pán poslanec Matejička, ktorého navrhol gestorský výbor, pre obranu a bezpečnosť. Nech sa páči, pán spravodajca, máte slovo.
Podmanický, Ján, poslanec NR SR (2013-10-29):
Pán predseda, dajte, prosím, hlasovať o štvrtom bode návrhu poslancov Kaníka a Novotného.
Paška, Pavol, predseda NR SR (2012-05-02):
Ešte predtým, dámy a páni, ako budeme pokračovať po prestávke v rokovaní programu 2. schôdze, dovoľte, aby som aj vo vašom mene čo najsrdečnejšie privítal pána prezidenta Slovenskej republiky, Jeho Excelenciu Ivana Gašparoviča. Vitajte, pán prezident. (Potlesk.) Takisto dovoľte privítať pána predsedu vlády Roberta Fica. Vitajte, pán premiér. (Potlesk.) Ako aj ostatných členov vlády, samozrejme, predsedníčku Ústavného súdu pani Ivettu Macejkovú. (Potlesk.) A zároveň vítam všetkým hostí, excelencie, predstaviteľov veľvyslanectiev a zastupiteľských zborov diplomatických misií. Teraz pristúpime k rokovaniu o Programovom vyhlásení vlády Slovenskej republiky a žiadosti vlády o vyslovenie dôvery . Písomné znenie programového vyhlásenia je tlač pod číslom 37. Do Národnej rady bolo doručené 27. apríla 2012. Ihneď bolo zverejnené na internetovej stránke Národnej rady a takisto bolo doručené do poslaneckých klubov. Máte ho rozdané na svojich miestach v rokovacej sále. Pán premiér, poprosím vás, aby ste predniesol Programové vyhlásenie vlády a požiadal Národnú radu o vyslovenie dôvery.
Jurinová, Erika, podpredsedníčka NR SR (2013-02-08):
Pán poslanec Kadúc.
P. Hrušovský, podpredseda NR SR: (2002-03-21):
Pán minister. P. Magvaši, minister práce, sociálnych vecí a rodiny SR: Vážený pán poslanec, ak chcem odpovedať na vašu otázku, treba sa pozrieť na § 9 zákona č. 46/1991 o zvyšovaní dôchodkov, ktorý stavia tri kritériá na otázku zvyšovania dôchodkov. Po prvé je to otázka zvýšenia životných nákladov o viac ako 10 % od posledného zvyšovania dôchodkov. Druhé kritérium je, že rast nominálnych priemerných miezd v národnom hospodárstve rastie o 5 % a tretie, že sa to môže udiať najskôr po uplynutí troch mesiacov od posledného zvyšovania dôchodkov. To znamená, najskôr sa to mohlo udiať k 1. 1. 2002. K tomuto termínu nenastali tieto skutočnosti, nenastanú tieto skutočnosti ani k termínu 1. 4., pretože... (Ruch v sále.)
P. Hrušovský, predseda NR SR: (2003-11-07):
(Hlasovanie.) 125 prítomných, 25 za, 53 proti, 47 sa zdržalo. Bod 3 zo spoločnej správy sme neschválili. Prosím, ďalší návrh.
Jurinová, Erika, podpredsedníčka NR SR (2013-10-25):
S reakciou na faktickú poznámku pán poslanec Kovačócy.
V. Veteška, podpredseda NR SR: (2007-05-10):
Pýtam sa, kto sa ústne hlási do rozpravy. Nikto sa nehlási. Končím možnosť prihlášok do rozpravy. Vyhlasujem rozpravu za skončenú a prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 326/2005 Z. z. o lesoch a o zmene zákona č. 217/2004 Z. z. o lesnom reprodukčnom materiáli a o zmene niektorých zákonov v znení zákona č. 545/2004 Z. z. , tlač 274. Rozhodnutie na prerokovanie vo výboroch máte pod č. 277. Opäť dávam slovo ministrovi pôdohospodárstva pánovi Jureňovi a prosím, aby vládny návrh zákona uviedol.
Paška, Pavol, predseda NR SR (2013-02-05):
(Hlasovanie.) 139 prítomných, 1 bol za, 135 proti, 3 sa zdržali. Tento bod sme neschválili.
M. Číž, podpredseda NR SR: (2007-02-01):
Ako posledný ústne prihlásený vystúpi pán poslanec Martin Pado. Nech sa páči, má slovo.
Laurenčík, Milan, podpredseda NR SR (2021-05-04):
Ďakujem. Prosím zaujmite miesto pre spravodajcu. Ja teraz otváram všeobecnú rozpravu, do ktorej som nedostal žiadnu písomnú prihlášku. Preto sa pýtam, či sa hlási niekto do rozpravy ústne. Konštatujem, že nie. Uzatváram možnosť prihlásiť sa do rozpravy. Tým pádom vyhlasujem aj všeobecnú rozpravu za skončenú. Predpokladám, že pán navrhovateľ, ani pán spravodajca sa nevyjadria k rozprave, ktorá neprebehla. Takže prerušujem rokovanie o tomto bode programu. Vážené panie poslankyne, vážení páni poslanci, teraz pristúpime k druhému čítaniu o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony. Vládny návrh zákona je uvedený ako tlač 435. Spoločná správa výborov má tlač 435a. Prosím teraz pána podpredsedu vlády a ministra financií Slovenskej republiky pána Igora Matoviča, aby vládny návrh zákona odôvodnil. Nech sa páči. [Rokovanie o vládnom návrhu zákona, ktorým sa mení a dopĺňa zákon č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov a ktorým sa menia a dopĺňajú niektoré zákony , tlač 435.]
A. Slafkovský, poslanec: (2007-01-30):
Toto sú veci, o ktorých si musíme spolu porozprávať pri diskutovaní o tomto zákone, pretože opatrení, ktoré pôjdu na základe smerníc Európskej únie, dá sa očakávať, bude pomerne veľa. Že to nebude jedno nariadenie vlády raz za dva-tri roky, ale že týchto povinností sa bude objavovať oveľa viacej a môže to veľmi nepriaznivo dopadnúť na kvalitu aplikácie takéhoto zákona. Ďakujem.
P. Paška, predseda NR SR: (2007-01-30):
Najprv budeme hlasovať o návrhu, ktorý predniesol pán predseda výboru pre financie, rozpočet a menu, ktorý žiada, aby bod 31 bol zaradený ako bod č. 16 a ostatné body boli prečíslované. Prezentujeme sa a hlasujeme. (Hlasovanie.) 135 prítomných, 111 za, 2 proti, 21 sa zdržalo, 1 nehlasoval. Uvedený návrh zmeny programu sme odsúhlasili. Budeme teraz hlasovať o druhom návrhu a to bol návrh troch poslaneckých klubov, aby bol bod 53, ktorým má byť prijaté uznesenie o zriadení stálej komisie pre ústavu a rokovací poriadok, bol vypustený z rokovania alebo z programu 7. schôdze. Hlasujeme. (Hlasovanie.) 138 prítomných, 58 za, 70 proti, 10 sa zdržalo. Konštatujem, že tento návrh na zmenu programu sme neschválili. Keďže som nedostal žiadne iné návrhy na zmenu a doplnenie programu, budeme teraz, dámy a páni, hlasovať o návrhu programu 7. schôdze ako o celku. Hlasujeme. Hlasujeme o návrhu programu 7. schôdze ako o celku. (Hlasovanie.) 139 prítomných, 119 za, 1 proti, 19 sa zdržali. Konštatujem, že sme schválili program 7. schôdze Národnej rady Slovenskej republiky. Ešte predtým, ako začneme rokovať, dámy a páni, chcem vás informovať, že o návrhu vlády na skrátené legislatívne konanie, je to návrh novely autorského zákona (tlač 165), o tomto vládnom návrhu v prvom čítaní budeme hlasovať ihneď po prerokovaní tohto bodu programu. A takisto vás chcem upozorniť, že budeme hlasovať ihneď aj o prerokovaní 1. bodu programu, ktorým je návrh Vyhlásenia Národnej rady Slovenskej republiky k Roku Jozefa Miloslava Hurbana. Ešte vás chcem upozorniť, že sme sa dohodli na poslaneckom grémiu, že dnes po 17.00 hodine po hlasovaní uskutočníme všetky tajné voľby naraz a nie ako bolo pôvodne dohodnuté, že budeme voliť len kandidáta na sudcu Ústavného súdu, ale vykonáme všetky tajné voľby dnes po hlasovaní o 17.00 hodine. Ďakujem pekne, dámy a páni, teraz odovzdám vedenie schôdze.
Jurinová, Erika, podpredsedníčka NR SR (2013-09-03):
Ďakujem pekne pánovi poslancovi. Na jeho vystúpenie nie sú žiadne faktické poznámky. To bol posledný rečník prihlásený do rozpravy. Vyhlasujem... (Reakcia z pléna.) Že on, teda to mi bolo vysvetlené, že pán Miškov mal faktickú, ktorá sa nedala vtedy zapnúť. Ďakujem pekne za upozornenie. Vyhlasujem teda všeobecnú rozpravu za skončenú. Pýtam sa pána ministra, či chce zaujať stanovisko. Nech sa páči, dávam vám slovo.
Nachtmannová, Oľga, poslankyňa NR SR (2014-06-05):
Ďakujem, kolegovia, za vašu podporu. Pevne verím, že všetci tí, ktorí sú tuto v sále a majú historickú pamäť, tak uznajú, že to, čo tu zaznelo, nepláva na vode, je to, je to realita, odráža to pravdu, ktorá tu nastala. Tak isto uznáte, poznáme to všetci zo svojho života, ak sa nejaké pravidlá raz nastavia a v tom duchu sa rozbieha množstvo procesov, tak je veľmi ťažké to zvrátiť. A určite na to nestačí vytrhnutie jedného slabého ohnivka z reťaze, keď tá reťaz je momentálne veľmi, veľmi slabá. Ale pevne verím, že vytvoríme spoločne ale ozaj komplexný návrh zákona, ktorý bude riešiť aj túto oblasť. Ja som to ozaj konzistentne rozprávala od roku 2006, že treba posilňovať bakalársky stupeň vzdelávania. Hovoríme to stále. Priznám aj to, že pán kolega Fronc už tiež dlhšiu dobu o tom hovorí, takže myslím si, že nás bude čoraz viac. Ďakujem. Ale nie takýmto populistickým návrhom, ktorý teraz momentálne vznikol.
Hrnčiar, Andrej, podpredseda NR SR (2017-06-13):
Končí možnosť nahlásiť sa s faktickými poznámkami. Dve faktické poznámky. Nech sa páči, pán poslanec Viskupič.
Gašpar, Tibor, poslanec NR SR (2024-02-08):
Ďalej pristúpime k hlasovaniu o pozmeňujúcich návrhoch podaných v rozprave. Pokiaľ ide o pozmeňujúci návrh poslankyne Kolíkovej, nemôžeme hlasovať o bodoch 1, 3 a 4, keďže sme schválili body spoločnej správy, s ktorými sa vzájomne vylučujú.
P. Goga, poslanec: (2009-10-28):
A čo sa týka učebníc, spomínam si na situáciu, keď najmä vyučujúci cudzích jazykov každý rok kupovali pre žiakov iné učebnice a rodičia si ich aj zakúpili, tak ďalší rok už boli nepoužiteľné, pretože nastala situácia, že až do škôl k učiteľom chodili díleri z rôznych vydavateľstiev a ponúkali tie najlepšie a, samozrejme, učitelia si tieto knižky kupovali aj bez toho, aby zvažovali, či sú naozaj kvalitné, alebo nie sú. Čiže obávam sa, že znovu príde k tej situácii, že po školách budú chodiť díleri a ponúkať nám učebnice rôzneho druhu.
Sulík, Richard, predseda NR SR (2011-06-28):
Pán poslanec Poliačik.
M. Hort, podpredseda NR SR: (2010-02-10):
A teraz dávam slovo Pavlovi Gogovi, ktorého ako spravodajcu určil navrhnutý gestorský výbor, výbor pre verejnú správu a regionálny rozvoj. Nech sa páči, pán poslanec.
Pellegrini, Peter, predseda NR SR (2014-12-11):
Ďakujem pekne. Otváram rozpravu. Konštatujem, že som dostal písomnú prihlášku opäť pána poslanca Beblavého, ale ten nie je v rokovacej sále. Preto otváram ústnu možnosť prihlásiť sa do rozpravy. Uzatváram možnosť prihlásiť sa do rozpravy a vyhlasujem rozpravu za skončenú. Zároveň prerušujem rokovanie o tomto bode programu. Teraz poprosím pána ministra Petra Kažimíra, aby v zastúpení ministra zahraničných vecí uviedol Správu o štátnej politike vo vzťahu k Slovákom žijúcim v zahraničí a o poskytnutej štátnej podpore Slovákom žijúcim v zahraničí za rok 2013 a návrh programu štátnej politiky vo vzťahu k Slovákom žijúcim v zahraničí na rok 2015 , tlač 1094. Pán podpredseda vlády, nech sa páči.
Zemanová, Anna, poslankyňa NR SR (2021-03-31):
Ďakujem veľmi pekne. Sme v druhom čítaní zákona o verejnom obstarávaní, týka sa vyjasnenia si najmä výnimok, ktoré sa ťažko uplatňovali v procese obstarávania, týkajúcich sa vedy a výskumu. Mali sme medzi prvým a druhým čítaním viacero odborných diskusií na úrovni naozaj od legislatívnej rady vlády, Úradu verejného obstarávania, ministerstva hospodárstva, ministerstva investície, regionálneho rozvoja, ministerstva školstva, vedy a výskumu. Napokon teda sme si vyjasnili všetky otázky aj v rámci medzirezortného pripomienkovacieho konania a pripomienok, ktoré vzišli z legislatívnej rady vlády. Vzišla napokon dohoda, ktorá vyjasňuje, vyjasňuje tie okolnosti ohľadom výnimok. Mám pripravený pozmeňovací návrh, ktorý potom následne prečít... uvediem v rozprave. Prosím pekne, pán predseda, keby ste, predsedajúci, mohli otvoriť rozpravu, do ktorej sa hlásim ako prvá.
J. Babič, poslanec: (2010-02-10):
Konštatujem, že uvedený návrh spĺňa z formálnoprávnej stránky náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Dôvodová správa nerieši otázku súladu navrhovaného zákona s Ústavou Slovenskej republiky, zákonmi ani medzinárodnými zmluvami, ktorými je Slovenská republika viazaná. Pripojená doložka zlučiteľnosti návrhu zákona s právom Európskych spoločenstiev a právom Európskej únie spĺňa náležitosti určené v článku 3 legislatívnych pravidiel tvorby zákonov. Vyplýva z nej, že problematika návrhu zákona nie je upravená v práve Európskych spoločenstiev ani v práve Európskej únie. V doložke finančných, ekonomických, environmentálnych vplyvov a vplyvov na zamestnanosť a podnikateľské prostredie predkladateľka konštatuje, že návrh predmetného zákona nezakladá nároky na rozpočty verejnej a správy a neovplyvní podnikateľskú sféru, životné prostredie ani zamestnanosť. Osobitná časť dôvodovej správy obsahuje odôvodnenie ustanovení navrhovaného zákona. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutiami predsedu Národnej rady Slovenskej republiky č. 1485 z 18. januára 2010 a č. 1516 z 27. januára 2010 a podľa § 71 rokovacieho poriadku Národnej rady navrhujem, aby návrh zákona prerokovali všetky výbory Národnej rady okrem Mandátového a imunitného výboru Národnej rady Slovenskej republiky, Výboru Národnej rady pre nezlučiteľnosť funkcií, Výboru Národnej rady pre európske záležitosti, Osobitného kontrolného výboru Národnej rady na kontrolu činnosti Slovenskej informačnej služby, osobitného kontrolného výboru na kontrolu činnosti Vojenského spravodajstva, osobitného kontrolného výboru na kontrolu činnosti Národného bezpečnostného úradu a Výboru Národnej rady na preskúmavanie rozhodnutí Národného bezpečnostného úradu. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby predmetný návrh zákona prerokovali v druhom čítaní výbory do 30 dní a gestorský výbor do 31 dní odo dňa jeho pridelenia. Skončil som, pani podpredsedníčka, otvorte rozpravu.
V. Veteška, podpredseda NR SR: (2004-12-03):
M. Maxon, poslanec: Pán predseda výboru, pán poslanec Brocka, mňa zaujal ten záver vášho vystúpenia súvisiaci s princípom solidarity dôchodkového zabezpečenia a konštatovali ste, že by ste si vedeli predstaviť vyšší princíp solidarity. Pán poslanec, o akej solidarite hovoríte? Starobný dôchodok vymeraný k 31. 12. 2003 toho istého vysokoškolského profesora s tým istým príjmom, s tým istým počtom odpracovaných rokov je 7 000, starobný dôchodok toho istého alebo jemu podobného profesora s tým istým príjmom, s tým istým počtom odpracovaných rokov je 14 000. To je princíp solidarity? My sme celý čas argumentovali tým, že treba stanoviť isté prechodné obdobie, my nemôžeme takýmto spôsobom diferencovať občanov Slovenskej republiky na vyvolených a vyvolenejších. Náš bývalý kolega, poslanec Národnej rady Jozef Klein mal tú jedinú smolu, že si dal vymerať starobný dôchodok k 31. 12. 2003. Pokiaľ by mu starobný dôchodok vymerali 1. 1. 2004, tak jeho starobný dôchodok je o 10 000 korún vyšší. My sme namietali, musíme rešpektovať isté prechodné obdobie, istý plynulý prechod, aby sme takýmto spôsobom ekonomicky a sociálne poberateľov starobných dôchodkov nediferencovali. To nie je solidarita, to je genocída.
Laššáková, Jana, podpredsedníčka NR SR (2014-10-30):
Ale no. Pokračujte, pán poslanec, nech sa páči.
Laššáková, Jana, podpredsedníčka NR SR (2015-11-27):
Prezentujme sa a hlasujeme. (Hlasovanie.) Prítomných 128 poslancov, za návrh 51, proti bolo 56, zdržalo sa 21 poslancov. Konštatujem, že sme neschválili návrh, aby sme o tomto zákone rokovali v druhom čítaní. Teraz prosím povereného člena výboru pre verejnú správu a regionálny rozvoj poslanca Igora Hraška, aby uviedol hlasovanie o bode 88 schváleného programu, ktorým je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 40/1993 Z. z. o štátnom občianstve (tlač 1799). Nech sa páči, pán spravodajca, poprosím vás, uveďte hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 40/1993 Z. z. o štátnom občianstve Slovenskej republiky v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 1799.)
A. Belousovová, podpredsedníčka NR SR: (2007-02-06):
A, pani spravodajkyňa, chcete sa vyjadriť k rozprave? Nie. Prerušujem rokovanie o tomto bode programu. A ďalej budeme pokračovať v rokovaní prvým čítaním o návrhu poslanca Národnej rady Slovenskej republiky Daniela Lipšica na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov . Návrh zákona ste dostali ako tlač 186, návrh na jeho pridelenie na prerokovanie výborom máte v rozhodnutí č. 177. Pán poslanec Daniel Lipšic, máte slovo a uveďte návrh zákona.
Blaha, Ľuboš, podpredseda NR SR (2024-05-09):
Poprosíme nejaké vreckovky, lebo to išlo, tá voda išla na ten prístroj. Máte nejaké? Poprosím zastaviť čas na chvíľočku pánovi poslancovi. (Krátka pauza. Hlasy v sále.) Asi to je už v poriadku, takže môžme zapnúť čas pánovi poslancovi a môžte asi pokračovať, ak stlačíte gombík, predpokladám.
Grendel, Gábor, podpredseda NR SR (2022-09-21):
Ďakujem pekne. Evidujem. Dávam ešte pred tým slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Petrovi Vonsovi.
Baláž, Radovan, poslanec NR SR (2018-12-04):
Ďakujem pekne za slovo. Dovoľte mi, prosím, ako určenému spravodajcovi predniesť spoločnú správu výborov Národnej rady o prerokovaní vládneho návrhu zákona o pravidlách riešenia sporov týkajúcich sa zdanenia (tlač 1133). Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného návrhu zákona. Národná rada uznesením č. 1432 z 23. októbra 2018 pridelila vládny návrh zákona na prerokovanie týmto výborom: ústavnoprávnemu výboru a výboru pre financie a rozpočet. Zároveň určila výbor pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k vládnemu návrhu zákona. K vládnemu návrhu zákona zaujali výbory tieto stanoviská: odporúčanie pre Národnú radu návrh schváliť s pozmeňujúcimi a doplňujúcimi návrhmi, a to výbor pre financie a rozpočet a ústavnoprávny výbor. Z uznesení výborov Národnej rady uvedených v bode III tejto spoločnej správy vyplývajú pozmeňujúce a doplňujúce návrhy, ktoré sú uvedené v bode IV spoločnej správy. Gestorský výbor odporúča o návrhoch výboru, na ktoré, ktoré sú uvedené v spoločnej správe, hlasovať takto: o bodoch zo spoločnej správy 1 až 13 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 363 z 26. novembra 2018 a zároveň ma určila ako spoločného spravodajcu. Pán predsedajúci, prosím, otvorte všeobecnú rozpravu.
Nicholsonová, Lucia, podpredsedníčka NR SR (2016-05-19):
Veľmi pekne ďakujem. Teraz vás poprosím, pán podpredseda vlády, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá je otázka od pána poslanca Jána Kvorku a znie: „Vážený pán predseda vlády, aké priority bude presadzovať Slovenská republika počas nášho predsedníctva Rady Európskej únie?“
Glváč, Martin, podpredseda NR SR (2018-06-21):
Ďakujem. Dávam slovo spravodajkyni, ktorú určil navrhnutý gestorský výbor pre kultúru a médiá, poslankyni Natálii Milanovej. Nech sa páči. Pán poslanec Budaj zaujme miesto navrhovateľa.
P. Hrušovský, predseda NR SR: (2002-12-09):
Pán podpredseda vlády, minister financií sa chce vyjadriť. Nech sa páči.
Kollár, Boris, predseda NR SR (2023-02-07):
Prosím, prezentujme sa a hlasujme. (Hlasovanie.) Prítomných 136 poslancov, za 105, proti 3, zdržalo sa 28. Uvedený návrh sme schválili.
Kotleba, Marek, poslanec NR SR (2021-09-22):
Ďakujem za slovo. Ja si myslím, že všetci, čo sedíme v tejto Národnej rade, sa angažujeme aj dostatočne vo verejnom živote a máme okolo seba ľudí, ktorí sú v rôznych občianskych združeniach, či už ide o športové kluby, nejaké kresťanské spoločenstvá a všetky možné združenia, ktorých sa tento zákon dotýka. A sami všetci vieme, že tieto združenia, kluby sa proste pretĺkajú, nemajú dostatok peňazí, aj športové kluby, ktoré chcú robiť niečo pre mládež, chcú vychovávať mládež, viesť ich tou správnou cestou, tak to majú veľmi ťažké a zháňajú každú jednu korunu. Bodaj by bolo tak môcť byť povedané, ale bojujú, pretĺkajú sa, zháňajú, robia. A ja si neviem predstaviť, že prečo by niektorý z poslancov tento zákon nemohol podporiť. Pretože nejde o nejaké extrémne veľké peniaze, ktoré by ukrojili zo štátneho rozpočtu veľký kus. A keď sa našlo dostatok finančných prostriedkov na celú koronapandémiu, tak tie milióny, ktoré by mohli pomôcť občianskym združeniam, by sa určite v tom štátnom rozpočte našli. Ďakujem.
P. Hrušovský, predseda NR SR: (2003-04-10):
J. Ševc, poslanec: Ďakujem pekne, pán predseda. Nechce sa mi veriť, pán predseda výboru, pán Figeľ, že by ste to nevedeli, ale neviem, prečo ste to použili. Politický systém po druhej svetovej vojne vznikal v Česko-Slovensku z vôle ľudu, po víťaznej vojne nad fašizmom a po roku 1948 demokratickou cestou v parlamente. A druhá poznámka je k tomu Marshallovmu plánu. Jedna vetva bola vojenská, druhá ekonomická. Ja len chcem pripomenúť, že Varšavská zmluva vznikla v roku 1955 ako odpoveď na útočný pakt NATO, ktorý vznikol v roku 1949. Ďakujem.
Sulík, Richard, predseda NR SR (2011-04-05):
Prepáčte, pán poslanec, poprosím kolegu Záhumenského, keby netelefonoval v tejto miestnosti. Pán poslanec Záhumenský, prosím vás, mohli by ste prestať telefonovať? Počkáme chvíľku, dokým pán poslanec prestane. Ďakujem, pán kolega. Nech sa páči.
Blanár, Juraj, podpredseda NR SR (2023-06-13):
Pán poslanec Kamenický teraz vystúpi. Asi máte na dlhšie, pán poslanec, predpokladám, však? Ak máte na viac, ja si myslím, že ukončíme dnešný rokovací deň a budeme pokračovať zajtra o deviatej vystúpením pána poslanca Kamenického. Ďakujem vláde, pánovi premiérovi aj pánom poslancom za spoluprácu a účasť a budeme pokračovať zajtra o deviatej hodine. Uzatváram dnešný rokovací deň a prerušujem rokovanie o programovom vyhlásení vlády. Ďakujem, pán premiér. (Prerušenie rokovania o 18.57 hodine.) 126
Paška, Pavol, predseda NR SR (2012-09-20):
Hlasujeme o návrhu pána poslanca Fronca. (Hlasovanie.) 142 prítomných, všetci boli za. Návrh pána poslanca Fronca sme schválili.
Kollár, Boris, predseda NR SR (2022-09-28):
Prosím, prezentujme sa a hlasujeme. Výbory. (Hlasovanie.) Prítomných 143 poslancov, za 119, zdržalo sa 24. Konštatujem, že sme tento návrh schválili. Opäť prosím poslanca Augustína Hambálka, aby uviedol hlasovanie o bode 60 schváleného programu, ktorým je prvé čítanie o návrhu poslancov Jarjabka a Habánika na vydanie zákona, ktorým sa mení a dopĺňa zákon č. 131/2002 Z. z. o vysokých školách. Je to tlač 1113. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Dušana Jarjabka a Jozefa Habánika na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1113.)
Danko, Andrej, podpredseda NR SR (2024-05-09):
Pán poslanec Krajčí.
Grendel, Gábor, podpredseda NR SR (2021-11-09):
Pán poslanec Vons ako posledný s faktickou.
Bugár, Béla, podpredseda NR SR (2016-10-27):
Nech sa páči, prezentujme sa a hlasujme o návrhu tohto uznesenia. (Hlasovanie.) Prítomných 136, za 119, zdržalo sa 17 poslancov. Konštatujem, že uznesenie sme schválili. Pokračujeme hlasovaním o návrhu uznesenia k správe osobitného kontrolného výboru na kontrolu činnosti Slovenskej informačnej služby o stave použitia informačno-technických prostriedkov za I. polrok 2016, tlač 166. Pán poslanec Grendel, nech sa páči, máte slovo. (Hlasovanie o návrhu uznesenia k správe Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za I. polrok 2016 , tlač 166.)
V. Veteška, podpredseda NR SR: (2007-05-17):
(Hlasovanie.) Prítomných 140, za 92, proti 1, zdržalo sa 47, nehlasovalo 0. Konštatujem, že tieto body zo spoločnej správy sme schválili.
Beluský, Martin, poslanec NR SR (2019-10-24):
Ďakujem za slovo. Bolo to pár mesiacov dozadu, kedy bolo na Slovensku veľké haló, že budeme mať konečne prvýkrát v histórii vyrovnaný štátny rozpočet, dnes už vieme, že táto realita nebude. Máme tu nový návrh rozpočtu na roky 2020 až 2022 a Slovensko sa bude zadlžovať ďalej, vyrovnaný rozpočet je samozrejme zase v nedohľadne. Práve takýto návrh, si myslím, že môže pomôcť tomu, aby aspoň tých pár mesiacov pred voľbami sa nebudú prijímať zákony bez toho, aby s tým súhlasila väčšina Národnej rady Slovenskej republiky, teda nielen tá jednoduchá väčšina, ale tá väčšina všetkých poslancov Národnej rady. A myslím si, že práve takýto jednoduchý návrh zákona môže pomôcť tomu, aby sa ďalej nevytvárali tie deficitné štátne rozpočty, aby naďalej nepokračovalo to, že sa zadlžujeme a v konečnom dôsledku tieto peniaze budú musieť potom zaplatiť ďalšie generácie. Ďakujem.